b'\n_START_ARTICLE_\nAleksander Ilji\xc4\x8d Ahiezer\n_START_SECTION_\n\xc5\xbdivljenje in delo\n_START_PARAGRAPH_\nLeta 1934 je diplomiral na Politehni\xc5\xa1kem in\xc5\xa1titutu v Kijevu. Istega leta je za\xc4\x8del raziskovalno delovati pod Landaujevim mentorstvom na Fizikalno tehni\xc5\xa1kem in\xc5\xa1titutu Ukrajinske akademije znanosti (\xd0\xa3\xd0\xa4\xd0\xa2\xd0\x98, HFTI) in leta 1935 na Dr\xc5\xbeavni univerzi v Harkovu. Doktoriral je leta 1936 na podro\xc4\x8dju foton-fotonskega sipanja pri visokih energijah v kvantni elektrodinamiki, leta 1940 pa \xc5\xa1e na vi\xc5\xa1ji stopnji s teorijo absorpcije zvoka v kovinah in izolatorjih._NEWLINE_Prva generacija Landaujevih \xc5\xa1tudentov, Ahiezer, Lif\xc5\xa1ic, Pomeran\xc4\x8duk in drugi je tvorila znamenito Landaujevo \xc5\xa1olo teoreti\xc4\x8dne fizike. Ahiezer je, zvest tej \xc5\xa1oli, ogromno prispeval na podro\xc4\x8dju kvantne elektrodinamike, teorijam trdnega stanja, plazme in jedra. Zaradi Stalinovih \xc4\x8distk je Landau leta 1937 \xc5\xa1olo prestavil v Moskvo in tudi ve\xc4\x8dina njegovih \xc5\xa1tudentov je od\xc5\xa1la, Ahiezer pa je ostal v Harkovu.\n_START_SECTION_\nNagrade\n_START_PARAGRAPH_\nAhiezer je leta 1998 skupaj z Drellom kot prvi prejel Pomeran\xc4\x8dukovo nagrado za teoreti\xc4\x8dno fiziko.'